CELEX: 52018JC0019
Language: fi
Date: 2018-06-22
Title: Yhteinen ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta suosituksen antamiseen pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä

EUROOPAN KOMISSIO
            Bryssel 22.6.2018
            JOIN(2018) 19 final
            2018/0261(NLE)
            Yhteinen ehdotus
            NEUVOSTON PÄÄTÖS
            Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta suosituksen antamiseen pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä
            
               
         
         
            
               PERUSTELUT
            
            
               1.Ehdotuksen kohde
            
            
               Tämä on ehdotus päätökseksi Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella (’sopimus’ tai ’Euro–Välimeri-sopimus’) perustetussa assosiaationeuvostossa Euroopan unionin puolesta otettavan kannan vahvistamisesta, silloin kun tämän elimen on määrä tehdä päätös pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä vuodella.
            
            
               2.Ehdotuksen tausta
            
            
               2.1.Euro–Välimeri-sopimus
            
            
               Euro–Välimeri-sopimuksella on tarkoitus 
            
            
               ·luoda asianmukaiset kehykset sopimuspuolten väliselle poliittiselle vuoropuhelulle sellaisten suhteiden vahvistamiseksi kaikilla aloilla, joiden ne katsovat kuuluvan tällaiseen vuoropuheluun;
            
            
               ·vahvistaa tavaroiden, palvelujen ja pääomien kaupan asteittaisen vapauttamisen edellytykset;
            
            
               ·edistää Maghreb-maiden yhdentymistä suosimalla Marokon ja alueen maiden välistä kauppaa ja yhteistyötä; 
            
            
               ·kehittää kauppaa ja varmistaa tasapainoisten taloudellisten ja yhteiskunnallisten suhteiden nopea kehitys sopimuspuolten välillä vuoropuhelun ja yhteistyön avulla, erityisesti Marokon ja Marokon kansan kehityksen ja vaurauden hyväksi; 
            
            
               ·edistää yhteistyötä talouden, yhteiskunnan, kulttuurin ja rahoituksen alalla.
            
            
               Sopimus tuli voimaan 1. maaliskuuta 2000.
            
            
               2.2. Assosiaationeuvosto
            
            
               Euro–Välimeri-sopimuksella perustettu assosiaationeuvosto muodostuu Euroopan unionin neuvoston, Euroopan komission sekä Marokon kuningaskunnan hallituksen jäsenistä. Assosiaationeuvosto käyttää päätösvaltaa sopimuksessa vahvistettujen tavoitteiden saavuttamiseksi. Se voi myös antaa aiheellisia suosituksia. Assosiaationeuvosto tekee päätökset ja antaa suositukset sopimuspuolten yhteisellä sopimuksella.  
            
            
               2.3.Assosiaationeuvoston suunniteltu säädös
            
            
               Assosiaationeuvoston on hyväksyttävä kirjeenvaihdolla suositus pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä (’suunniteltu säädös’).
            
            
               Suunnitellun säädöksen tavoitteena on pidentää pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaoloa yhdellä vuodella. Voimassaoloa pidentämällä voidaan varmistaa Marokon pitkälle edistyneen maan aseman täytäntöönpanon jatkuvuus.
            
            
               3.Unionin puolesta otettava kanta
            
            
               Euro–Välimeri-sopimuksella perustetussa assosiaationeuvostossa esitettävä Euroopan unionin kanta suosituksen antamiseen pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä vuodella perustuu tähän päätökseen liitetyn toimintasuunnitelman tekstiin.
            
         
         
            
               Kumpikin sopimuspuoli on vahvistanut useaan otteeseen Euroopan unionin ja Marokon suhteiden monipuolisuuden ja elinvoimaisuuden sekä täyden sitoutumisensa näiden suhteiden jatkuvaan kehittämiseen kaikilla yhteistä etua koskevilla aloilla. 
            
            
               Nykyisessä poliittisessa tilanteessa vuosia 2013–2017 koskevan toimintasuunnitelman voimassaolon pidentäminen muodostaa EU:n ja Marokon suhteiden perustan kuluvana vuonna. Sen ansiosta voidaan aloittaa neuvottelut EU:n ja Marokon kumppanuuden periaatteiden ja uusien prioriteettien määrittämiseksi tuleville vuosille. 
            
            
               Toimintasuunnitelman voimassaolon pidentäminen on näin ollen Euroopan unionin edun mukaista.
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen (’SEUT-sopimus’) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti unionin lainsäätäjän antaman säännöstön sisältöön”
                  1
               .
            
            
               4.1.2.Soveltaminen käsillä olevassa asiassa
            
            
               Assosiaationeuvosto on sopimuksella, tässä tapauksessa Euro–Välimeri-sopimuksella, perustettu elin.
            
            
               Säädös, joka assosiaationeuvoston on määrä hyväksyä, on säädös, jolla on oikeusvaikutuksia. 
            
            
               Suunnitellulla säädöksellä on oikeusvaikutuksia, koska pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaoloa pidennetään vuodella eli vuoden 2018 loppuun asti.
            
            
               Suunnitellulla säädöksellä ei täydennetä eikä muuteta sopimuksen institutionaalisia rakenteita.
            
            
               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               4.2.2.Soveltaminen käsillä olevassa asiassa
            
            
               Suunnitellun säädöksen tavoite ja sisältö koskevat lähinnä toimia, jotka toteutetaan kolmannen maan kanssa sovitun assosiaation puitteissa.
            
            
               Tästä seuraa, että tämän päätösehdotuksen aineellinen oikeusperusta on 217 artikla, joka on Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen oikeusperusta, ja Euro–Välimeri-sopimus muodostaa toimintasuunnitelmassa esitettyjen eri toimien oikeudellisen kehyksen.
            
         
         
            
               4.3.Päätelmä
            
            
               Ehdotetun päätöksen oikeusperusta on SEUT-sopimuksen 217 artikla yhdessä sen 218 artiklan 9 kohdan kanssa.
            
            
               5.Suunnitellun säädöksen julkaiseminen
            
            
               Koska assosiaatiokomitean säädöksellä muutetaan toimintasuunnitelman soveltamisen kestoa, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.
            
            
               2018/0261 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta suosituksen antamiseen pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
            
            
               ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
            
            
               sekä katsoo seuraavaa:
            
            
               (1)Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehty Euro–Välimeri-sopimus, jäljempänä ’sopimus’, allekirjoitettiin 26 päivänä helmikuuta 1996, ja se tuli voimaan 1 päivänä maaliskuuta 2000
                  2
               .
            
            
               (2)Assosiaationeuvostolla on valtuudet tehdä päätöksiä ja antaa suosituksia sopimuksen 80 artiklan mukaisesti.
            
            
               (3)Assosiaationeuvosto antoi 16 päivänä joulukuuta 2013 suosituksen pitkälle edistyneen maan aseman täytäntöönpanoa koskevasta EU–Marokko-toimintasuunnitelmasta (2013–2017)
                  3
               . 
            
            
               (4)Varmistaakseen toimintasuunnitelman ja kumppanuuden tulevaisuuden prioriteettien välisen jatkuvuuden assosiaationeuvoston on hyväksyttävä kirjeenvaihdolla suositus pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä.
            
            
               (5)On aiheellista vahvistaa unionin puolesta assosiaationeuvostossa esitettävä kanta, koska päätöksellä on oikeusvaikutuksia. 
            
            
               (6)Vuosia 2013–2017 koskevan toimintasuunnitelman voimassaolon pidentäminen muodostaa EU:n ja Marokon suhteiden perustan kuluvana vuonna, ja sen ansiosta voidaan käydä keskusteluja EU:n ja Marokon kumppanuuden periaatteiden ja uusien prioriteettien määrittämiseksi tuleville vuosille, 
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
         
         
            
               Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävä kanta, joka liittyy päätöksen hyväksymiseen pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä vuodella kyseisen toimintasuunnitelman päättymisestä, perustuu tämän päätöksen liitteenä olevaan tekstiin.
            
            
               2 artikla
            
            
               Tämä päätös on osoitettu komissiolle ja korkealle edustajalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta. 
               
               
                  
                     (2)
                  
                        Neuvoston ja komission päätös 2000/204/EY, EHTY, tehty 24 päivänä maaliskuuta 2000, Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen tekemisestä (EYVL L 70, 18.3.2000, s. 1).
               
               
                  
                     (3)
                  
                        EU–Marokko-assosiaationeuvoston suositus N:o 1/2013, annettu 16 päivänä joulukuuta 2013, pitkälle edistyneen maan aseman täytäntöönpanoa koskevan, Euroopan naapuruuspolitiikan EU–Marokko-toimintasuunnitelman (2013–2017) täytäntöönpanosta (EUVL L 352, 24.12.2013, s. 78).
               
            
      
    ---documentbreak--- 
      
         
               EUROOPAN KOMISSIO
            Bryssel22.6.2018
            JOIN(2018) 19 final
            Yhteinen ehdotus
            LIITE
            asiakirjaan
            NEUVOSTON PÄÄTÖKSEKSI
            Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta suosituksen antamiseen pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämisestä
            
               
         
         
            
               LIITE
            
            
            
               EU–MAROKKO-ASSOSIAATIONEUVOSTON SUOSITUS N:o 01/2018
            
            
               pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon yhdellä vuodella pidentämisen hyväksymisestä
            
            
            
            
               EU–MAROKKO-ASSOSIAATIONEUVOSTO, joka
            
            
            
               ottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen, jäljempänä ’Euro–Välimeri-sopimus’,
            
            
            
               sekä katsoo seuraavaa:
            
            
               (1)Euro–Välimeri-sopimus tuli voimaan 1 päivänä maaliskuuta 2000.
            
            
               (2)Euro–Välimeri-sopimuksen 80 artiklassa annetaan assosiaationeuvostolle valtuudet antaa aiheelliseksi katsomiaan suosituksia sopimuksen tavoitteiden saavuttamiseksi.
            
            
               (3)Euro–Välimeri-sopimuksen 90 artiklan mukaan osapuolet toteuttavat kaikki sopimuksesta johtuvien velvoitteiden täyttämiseksi tarvittavat yleiset ja erityiset toimenpiteet ja huolehtivat siitä, että sopimuksessa vahvistetut tavoitteet saavutetaan.
            
            
               (4)Assosiaationeuvoston työjärjestyksen 10 artiklassa säädetään mahdollisuudesta antaa suosituksia kirjallisella menettelyllä istuntojen välissä.
            
            
               (5)Vuosia 2013–2017 koskevan toimintasuunnitelman voimassaolon pidentäminen muodostaa EU:n ja Marokon suhteiden perustan kuluvana vuonna, ja sen ansiosta voidaan aloittaa neuvottelut EU:n ja Marokon kumppanuuden periaatteiden ja uusien prioriteettien määrittämiseksi tuleville vuosille, 
            
            
            
               SUOSITTAA:
            
            
               1 artikla
            
         
         
            
               Assosiaationeuvosto suosittaa, kirjallista menettelyä noudattaen, pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämistä vuodella.
            
            
            
               Tehty ...ssa/ssä [...2018].
            
            
               
                  EU–Marokko-assosiaationeuvoston puolesta
               
               
                  Puheenjohtaja
               
               
               
                  ***